**PRIMARIA ORASULUI VIDELE**

145300 – ORAS VIDELE, STR. REPUBLICII, NR. 1, JUD. TELEORMAN, CUI 6853155

TEL.: 0247/453017; FAX: 0247/453015

E-mail: primariavidele@yahoo.com

**Nr. 5317/26.03.2025**

ANUNȚ

În conformitate cu prevederile Dispoziţiei Primarului nr. 140/20.03.2025 privind aprobarea procedurii de desemnare a consilierului de etică la nivelul Primăriei Oraşului Videle, coroborată cu prevederile HG nr. 931/2021 privind procedura de desemnare, atribuţiile, modalitatea de organizare a activităţii și procedura de evaluare a performanţelor profesionale individuale ale consilierului de etică, precum și pentru aprobarea modalităţii de raportare a instituțiilor și autorităţilor în scopul asigurării implementării, monitorizării și controlului respectării principiilor și normelor privind conduita funcționarilor publici, Primăria Oraşului Videle anunţă desfăşurarea procedurii de desemnare a consilierului de etică.

**Calendarul de desfăşurare a procedurii de desemnare a consilierului de etică**

**1. Depunerea dosarelor de candidatură se va desfăşura în perioada 22.04.2025- 24.04.2025**

**2. Verificarea, selecţia şi afişarea dosarelor de candidatură va avea loc în data de 25.04.2025**

**3. Interviul se va desfășura în data de 28.04.2025, începând cu ora 10:00 la sediul Primăriei Oraşului Videle din str. Republicii, nr. 2.**

Ȋn cadrul interviului vor fi evaluate:

- abilităţile de comunicare;

- cunoștințele teoretice cu privire la normele și standardele de conduită prevăzute în partea a VI titlul II, capitolul V Secțiunea a 2 –a din OUG nr.57/2019, cu modificările și completările ulterioare;

- capacitatea de analiză şi sinteză;

- motivaţia candidatului;

- comportamentul ȋn situaţiile de criză.

**4. Afişarea interviului: 29.04.2025**

**Dosarele de candidatură vor conţine următoarele documente:**

a) scrisoarea de intenție, din care să rezulte cel puţin următoarele informaţii:

-motivaţia funcţionarului public pentru a dobândi calitatea de consilier de etică;

-asumarea faptului că prezintă deschidere și disponibilitate pentru îndeplinirea atribuţiilor ce revin consilierului de etică;

- argumentele care ȋl recomandă pentru a îndeplini calitatea de consilier de etică;

b) copie a actului administrativ de numire a funcționarului public în funcția publică detinuta;

c) copie a diplomei de licență;

d) declarația de integritate, (modelul declaraţiei de integritate este prevăzut ȋn anexă la prezentul anunţ).

Dosarele de candidatură se depun la Serviciul Resurse Umane, Salarizare, Informatică, Autorizări Taximetrie şi Comerţ, Problemele Romilor şi Parc Auto, iar copiile documentelor prevăzute la lit. b) şi c) se prezintă ȋnsoţite de documentele originale, care se certifică pentru conformitatea cu originalul.

**Condiţii necesare a fi ȋndeplinite cumulativ pentru dobândirea calitaţii de consilier etic**:

a) este funcţionar public definitiv;

b) ocupă o funcţie publică din clasa I;

c) are, de regulă, studii superioare în domeniul ştiinţe sociale, astfel cum este definit acest domeniu de studii în condiţiile legislaţiei specifice;

d) prezintă deschidere şi disponibilitate pentru îndeplinirea atribuţiilor care îi revin consilierului de etică în conformitate cu prevederile art. 454 din Ordonanta de urgenta a Guvernului nr. 57/2019 cu modificarile si completarile ulterioare;

e) are o probitate morală recunoscută;

f) nu i s-a aplicat o sancţiune disciplinară, care nu a fost radiată în condiţiile legii;

g) faţă de persoana sa nu este în curs de desfăşurare cercetarea administrativă în cadrul procedurii disciplinare, în condiţiile legii;

h) faţă de persoana sa nu a fost dispusă începerea urmăririi penale pentru săvârşirea unei infracţiuni contra securităţii naţionale, contra autorităţii, infracţiuni de corupţie sau de serviciu, infracţiuni de fals ori contra înfăptuirii justiţiei;

i) nu se află într-o procedură de evaluare desfăşurată de autoritatea responsabilă de asigurarea integrităţii în exercitarea demnităţilor şi funcţiilor publice şi prevenirea corupţiei instituţionale, în condiţiile legii;

j) nu se află în niciuna dintre situaţiile de incompatibilitate cu calitatea de consilier de etică prevăzute la [art. 453](https://lege5.ro/App/Document/gm2dcnrygm3q/codul-administrativ-din-03072019?pid=291971149&d=2022-09-12#p-291971149) alin. 1 din Ordonanta de Urgenta a Guvernului nr. 57/2019 privind Codul Administrativ.

Dovada îndeplinirii condiţiilor prevazute la lit. f) – j) de mai sus, se face prin completarea unei declaraţii de integritate, data pe propria răspundere a funcţionarului public.

**Conform prevederilor art. 453 din OUG nr. 57/2019, cu modificările şi completările ulterioare ,,Nu poate fi numit consilier de etică funcționarul public care se află în următoarele situații de incompatibilitate”:**

a) este soţ, rudă sau afin până la gradul al IV-lea inclusiv cu conducătorul autorităţii sau instituţiei publice sau cu ȋnlocuitorul de drept al acestuia;  
b) are relaţii patrimoniale sau de afaceri cu oricare dintre persoanele prevăzute la lit. a);  
c) este membru sau secretar în comisia de disciplina constituită în cadrul autorității sau instituției publice.”

**Atribuțiile consilierului de etică sunt cele prevăzute la art. 454 din OUG nr. 57/2019, cu modificările si completarile ulterioare, respectiv:**

a) monitorizează modul de aplicare şi respectare a principiilor şi normelor de conduită de către funcţionarii publici din cadrul autorităţii sau instituţiei publice şi întocmeşte rapoarte şi analize cu privire la acestea;

b) desfăşoară activitatea de consiliere etică, pe baza solicitării scrise a funcţionarilor publici sau la iniţiativa sa atunci când funcţionarul public nu i se adresează cu o solicitare, însă din conduita adoptată rezultă nevoia de ameliorare a comportamentului acestuia;

c) elaborează analize privind cauzele, riscurile şi vulnerabilităţile care se manifestă în activitatea funcţionarilor publici din cadrul autorităţii sau instituţiei publice şi care ar putea determina o încălcare a principiilor şi normelor de conduită, pe care le înaintează conducătorului autorităţii sau instituţiei publice, şi propune măsuri pentru înlăturarea cauzelor, diminuarea riscurilor şi a vulnerabilităţilor;

d) organizează sesiuni de informare a funcţionarilor publici cu privire la normele de etică, modificări ale cadrului normativ în domeniul eticii şi integrităţii sau care instituie obligaţii pentru autorităţile şi instituţiile publice pentru respectarea drepturilor cetăţenilor în relaţia cu administraţia publică sau cu autoritatea sau instituţia publică respectivă;

e) semnalează practici sau proceduri instituţionale care ar putea conduce la încălcarea principiilor şi normelor de conduită în activitatea funcţionarilor publici;

f) analizează sesizările şi reclamaţiile formulate de cetăţeni şi de ceilalţi beneficiari ai activităţii autorităţii sau instituţiei publice cu privire la comportamentul personalului care asigură relaţia directă cu cetăţenii şi formulează recomandări cu caracter general, fără a interveni în activitatea comisiilor de disciplină;

g) poate adresa în mod direct întrebări sau aplica chestionare cetăţenilor şi beneficiarilor direcţi ai activităţii autorităţii sau instituţiei publice cu privire la comportamentul personalului care asigură relaţia cu publicul, precum şi cu privire la opinia acestora despre calitatea serviciilor oferite de autoritatea sau instituţia publică respectivă.

Atribuţiile mai sus menţionate vor fi cuprinse în fișa de post a funcţionarului public desemnat ca și consilier de etică.

**Primar,** **Secretar General,** **Serviciu RUSI,**

Gogan Cornel Ivan Corina Nicoleta Sîrbu Liliana Monica